(1614) Esd 7 , 7 , Sijn wy nu in desen wegh nouwe Afghescheyden vanden breen Luce 17 , 32 laet niet doen als Loths huysvrouwe gen 19 , 24 Die uyt Sodom was gescheen Godes ghebodt achten zy kleen , Als zy uyt Sodoma was gaende , En omme sach bleef zy daer staende , Verandert in eenen Sout - steen Merct wat den Man Godts gheschiede 3 reg .13 , 1 Die van Juda na Behtel Ginck en al wat hem God ghebiede Dat wiste hy te male wel Want dat was des Heeren bevel , Gy en zult wilt dit gedincken Geen broot eten noch water drincken Noch desen wegh keeren snel Den Man Godts ginc henen met lusten Tot Bethel toe inde Stadt Maer als hy weder quam ging rusten Want hy wiert op den wegh mat Daer hy onder een Eycke sat Quam hem aen een vals Prophete En seyt ghy moet met my gaen eten God die heeft bevolen dat Den Man Gods met hem weder keerde 3 .Reg .